b'\n_START_ARTICLE_\nPape\xc5\xbe Vigilij\n_START_SECTION_\n\xc5\xbdivljenjepis\n_START_PARAGRAPH_\nNa \xc5\xbeivljenje pape\xc5\xbea Vigilija je imel mo\xc4\x8dan vpliv bizantinski cezaropapizem.\n_START_SECTION_\nHiter vzpon\n_START_PARAGRAPH_\nVigilij je po \xc2\xbbLiber pontificalis\xc2\xab izhajal iz ugledne rimske rodovine; o\xc4\x8de po imenu Janez (Johannes) je bil konzul,  a brat Reparat (Reparatus) \xc4\x8dlan Senata. _NEWLINE_Vigilij je postal 531. diakon. Kljub temu, da ga je Bonifacij  \xc5\xbee za \xc5\xbeivljenja pred rimskim klerom imenoval za svojega naslednika, je moral zaradi hudega nasprotovanja duhov\xc5\xa1\xc4\x8dine in ljudstva to listino se\xc5\xbegati._NEWLINE_Vigilij je postal \xc4\x8dlan odposlanstva, ki je skupaj s pape\xc5\xbeem Agapitom 536 pri\xc5\xa1lo v Carigrad in posku\xc5\xa1alo dokon\xc4\x8dati vojno med Bizancem in Ostrogoti; ko je bil apokriziarij (nuncij) v Carigradu je dajal upanje cesarici Teodori, da bo podpiral monofizitstvo ter vrnil zategadelj odstavljenega patriarha Antima na njegov sede\xc5\xbe. _NEWLINE_Agapit je 22. aprila 536 umrl v Carigradu; \xc4\x8dastihlepni Vigilij se je vrnil v Rim, kjer pa je tedaj postavil na pape\xc5\xa1ki prestol gotski kralj Teodat Gotom naklonjenega Silverija. 9. decembra 536 so bizantinske \xc4\x8dete pod Belizarjem brez odpora zasedle Rim. Belizar je pape\xc5\xbea kratko malo odstavil ter ga zamenjal z Vigilijem 29. marca 537, Silverija pa poslal v pregnanstvo v Sirijo. Neosnovana obto\xc5\xbeba se je glasila, da je Gotom naklonjen in do Bizantincev sovra\xc5\xbeen.\n_START_SECTION_\nRazkol\n_START_PARAGRAPH_\nTo je povzro\xc4\x8dilo v Cerkvi pravi vihar: mnoge skupnosti so pretrgale povezanost z Rimom. _NEWLINE_Najprej je nastalo vznemirjenje med v Carigradu bivajo\xc4\x8dimi zahodnjaki, ki se je bliskovito raz\xc5\xa1irilo po celem Zahodu. Pape\xc5\xbeev sorodnik diakon Rufin (Rufinus) mu je javno o\xc4\x8dital nezna\xc4\x8dajnost; povezanost z Rimom so pretrgali milanski nad\xc5\xa1kof in italijanski metropolit Dacij (Dacius), hermijanski\xc5\xa1kof Fakund (Facundus) se je uprl v imenu afri\xc5\xa1kih \xc5\xa1kofov; ilirski in dalmatiski  \xc5\xa1kofje so tudi pretrgali povezanost z Rimom, kar je storil tudi samozvani oglejski patriarh Pavlin I., ki se je pridru\xc5\xbeil nestorijancem. S tem se je za\xc4\x8del razkol patriarhata med dva patriarha, saj so privr\xc5\xbeenci pape\xc5\xbea kmalu izvolili svojega patriarha. Druge cerkve so se vrnile pod rimsko nadoblast ve\xc4\x8dinoma pod Gregorjem Velikim, medtem ko se je oglejski spor kon\xc4\x8dal \xc5\xa1ele leta 700, ko je tudi Oglej priznali nadoblast pape\xc5\xbea Sergija, medtem ko je ozemeljska delitev \xc5\xa1e naprej ostala._NEWLINE_Pape\xc5\xbe je zato preklical svojo obsodbo Treh poglavij, nakar ni bil ve\xc4\x8d varen \xc5\xbeivljenja in ko so vojaki napadli cerkev svetega Petra, so vanjo vdrli vojaki. Na pape\xc5\xbea, ki se je oklepal oltarja, se je le-ta podrl. Vznemirjeno ljudstvo se je zbralo v njegovo podporo in vojaki so prestra\xc5\xa1eni pobegnili. V decembru 551 je pape\xc5\xbe pobegnil \xc4\x8dez morje v bli\xc5\xbenji Kalcedon v cerkev svete Evfemije, od koder je s pismi opozoril na \xc5\xbealostno stanje: \xc2\xbbV Justinijanu pravzaprav nisem naletel na dragega dr\xc5\xbeavnika, ampak ne krutega Dioklecijana.\xc2\xab\xc2\xa0Izrazil je pripravljenost, da raj\xc5\xa1i pretrpi mu\xc4\x8deni\xc5\xa1tvo ko da bi zatajil najmanj\xc5\xa1i \xc4\x8dlen vere. Ker je pape\xc5\xbe med drugim za\xc4\x8del bolehati, ga je cesar dal prepeljati v Carigrad.\n_START_SECTION_\nDrugi carigrajski koncil\n_START_PARAGRAPH_\nCesarjevo versko nasilje in pape\xc5\xbeeva omahljivost sta povzro\xc4\x8dili v kr\xc5\xa1\xc4\x8danskem svetu tako zmedo, da jo je mogel re\xc5\xa1iti le vesoljni cerkveni zbor. Pape\xc5\xbe je sicer menil, da koncil ni potreben in da lahko ima \xc5\xa1e bolj \xc5\xa1kodljive posledice za cerkveno edinost; vendar ga je cesar sklical, \xc4\x8deprav se ga pape\xc5\xbe ni hotel udele\xc5\xbeiti; takrat je spet stanoval v Carigradu le nekaj sto metrov dale\xc4\x8d od stolnice. _NEWLINE_Pozneje je odloke Drugega carigrajskega vesoljnega cerkvenega zbora v pismu pravovernemu patriarhu Evtihiju posredno potrdil. To je bil naslednik pravovernega patriarha Mena, ki ga je namesto odstavljenega monofizitskega patriarha Antima postavil med svojim bivanjem v Carigradu pape\xc5\xbe Agapit. _NEWLINE_Ko je pape\xc5\xbe Vigilij, sicer le posredno, potrdil odloke koncila, je to imelo od pri\xc4\x8dakovanega ravno nasprotni u\xc4\x8dinek: monofiziti so ostali pri svojem, na Zahodu pa se je razkol \xc5\xa1e poglobil. _NEWLINE_Cerkveno-politi\xc4\x8dne posledice tega koncila so bile strahotne: cerkvena enotnost je bila spodkopana, nasprotja med Vzhodom in Zahodom so se poglobila, \xc2\xbbpape\xc5\xbeev ugled je zelo upadel; vsega tega pa je bil kriv preve\xc4\x8d samozavestni in bogoslovno povr\xc5\xa1ni cesar ter omahljivi, svoji nalogi nedorasli pape\xc5\xbe\xc2\xab\xc2\xa0(K. Baus)  Drugi carigrajski koncil so na koncu splo\xc5\xa1no vsi sprejeli kot ekumenski, celo na Zahodu.\n_START_SECTION_\nSmrt\n_START_PARAGRAPH_\nSpomladi 555. je smel hudo bolni  Vigilij kreniti na pot v Rim, ki ga pa ni ve\xc4\x8d videl, ker je umrl \xc5\xbee 7. junija 555 v Sirakuzah._NEWLINE_Kasneje so njegovo truplo prepeljali v Rim, kjer je pokopan v cerkvi svete Priscile na Via Salaria.'